สนธิ สมมาตร

สนธิ สมมาตร เป็นนักร้องเพลงลูกทุ่งชาวอีสานที่สามารถใช้เสียงสูงได้ดี ถนัดร้องเพลงช้าในแนวหวาน โดยเพลงต้นฉบับที่สนธิได้ร้องเกือบทั้งหมดล้วนเป็นเพลงในแนวนี้ทั้งนั้น จนหลายคนขนานนามว่า ทูล ทองใจ ของชาวอีสาน เขามีผลงานเพลงดังมากมาย และเพลงของสนธิก็เป็นสาเหตุหนึ่งที่ทำให้ สุริยา ชินพันธุ์ ดาราหนุ่มชื่อดังในยุคนั้นผันตัวมาเป็นนักร้องลูกทุ่งอย่างจริงจัง

ผลงานเพลงที่มีชื่อเสียงของสนธิ สมมาตร เช่น “ลูกทุ่งคนยาก”, “ออกพรรษาที่เชียงคาน” และ ”ด่วน บขส.”

## ประวัติ
สนธิ สมมาตร มีชื่อจริงว่า ไพฑูรย์ ทุมวงศ์ เกิดเมื่อวันที่ 14 มีนาคม พ.ศ. 2494 ที่บ้านทุ่ง ตำบลนาคำใหญ่ (ปัจจุบันขึ้นอยู่กับตำบลแดงหม้อ) อำเภอเขื่องใน จังหวัดอุบลราชธานี โดยเป็นบุตรคนสุดท้องของครอบครัว แต่เมื่อปี 2512 ขณะที่กำลังศึกษาอยู่ชั้นมัธยมศึกษาปีที่ 2 ที่ โรงเรียนศรีทองวิทยา จังหวัดอุบลราชธานี สนธิ สมมาตร ก็หยุดเรียนกลางคันและเดินทางเข้ากรุงเทพฯ โดยที่ไม่รู้จักใครเลยแต่มีความหวังลึก ๆ ว่าจะมาเป็นนักร้อง

## เข้าวงการ
ที่เมืองหลวง สนธิ สมมาตร เข้าทำงานในโรงงานทำเก้าอี้บุนวม ระหว่างที่โรงงานส่งไปซ่อมเก้าอี้ที่โรงภาพยนตร์เมโทร ย่านประตูน้ำ ก็ได้ทำความรู้จักคุ้นเคยกับผู้จัดการโรงภาพยนตร์ และเอ่ยปากขอร้องว่าหากมีวงดนตรีมาเปิดการแสดงที่นี่ ขอให้ช่วยฝากฝังเขาเป็นนักร้องด้วย ต่อมาสนธิ สมมาตร ลาออกจากโรงงานทำเก้าอี้มาเป็นบริกรย่านถนนเพชรบุรี และก็ได้เริ่มเข้าประกวดร้องเพลงตามงานวัดแถวนั้น ในปี 2515 เขาชนะการประกวดร้องเพลงที่วัดอุทัยทารามจากเพลงในแนวเสียงของทูล ทองใจ และมีโอกาสเข้าเป็นนักร้องในวง “181 คอมโบ้” โดยได้รับค่าตัวครั้งละ 20 บาท แต่เดือนหนึ่งมีงานแค่ 1-2 ครั้ง แต่ในปีเดียวกันนั้น ผู้จัดการโรงภาพยนตร์เมโทรก็มาเรียกตัวเขาไปพบกับขวัญจิต ศรีประจันต์ที่มาเปิดการแสดงที่โรงภาพยนตร์ และได้เป็นนักร้องประจำวงตามที่หวัง โดยใช้ชื่อว่า คม คีรีบูน ที่เขาเป็นคนตั้งเอง จากความชื่นชอบเป็นการส่วนตัวต่อชื่อ คม ขวัญแก้ว นักร้องคนหนึ่งในวงสุรพล สมบัติเจริญ ส่วนคีรีบูนนั้น เขาก็ว่าเป็นนกที่ได้ชื่อว่ามีเสียงไพเราะที่สุด

ปีถัดมา สนธิ สมมาตร มีโอกาสบันทึกเสียงเป็นครั้งแรกในเพลง “ฟ้าร้องที่หนองหาร“ และ “รักเหลือเดน” ผลงานการประพันธ์ของ ทอง ธนาทิพย์ หรือ ทอง ธาราทิพ ซึ่งเพลงแรกนั้นก็เป็นที่ชื่นชอบของแฟนเพลงอย่างน่าพอใจ ปี 2517 ทอง ธนาทิพย์ ทำให้สนธิ สมมาตรโด่งดังมากขึ้นไปอีกจากเพลง “ออกพรรษาที่เชียงคาน“ และจนถึงปัจจุบันเพลงนี้ก็มักถูกนำมาใช้ในงานบุญเทศกาลของ อ.เชียงคาน อยู่เป็นประจำ

ปี 2518 สนธิ สมมาตร ลาออกจากวงขวัญจิต ศรีประจันต์ และไปเก็บตัวอยู่ที่เชียงใหม่อย่างเงียบ ๆ ร่วมครึ่งปีโดยให้เหตุผลว่า ไปตามที่ใจอยากไป แต่ครูพงษ์ศักดิ์ จันทรุกขา ได้ไปเรียกตัวเขากลับมา พร้อมกับทะยอยป้อนเพลงดังให้เขาอยู่เป็นระยะ ขณะที่ชื่อ คม คีรีบูน ถูกเปลี่ยนชื่อมาใช้สนธิ สมมาตร จวบจนถึงปัจจุบัน ตามคำแนะนำของครูเอง สนธิ สมมาตร กลับมามีชื่อเสียงอีกครั้งด้วยเพลง “ด่วน บขส.” ของครูพงษ์ศักดิ์ จันทรุกขา และ “ลูกทุ่งคนยาก“ ของครูสุรินทร์ ภาคศิริ

เพลงดังของเขาส่วนหนึ่งถูกนำไปเป็นเพลงประกอบภาพยนตร์เรื่อง “มนต์รักแม่น้ำมูล“ ที่สร้างเมื่อปี 2521 โดยมีดาราดังอย่างสุริยา ชินพันธ์ เป็นพระเอก และต้องรับบทลิปซิงค์เพลงของสนธิ สมมาตร ซึ่งการผสมผสานของเสียงที่ไพเราะ และภาพที่งดงามเป็นที่ชื่นชอบของแฟนภาพยนตร์ในยุคที่ยังไม่รู้จักมิวสิกวิดีโออย่างมาก ขณะที่สุริยา ชินพันธุ์ ก็เคลิบเคลิ้มตามแฟนภาพยนตร์ไปด้วย ถึงขั้นลงทุนตั้งวงดนตรีลูกทุ่งตามคำแนะนำของแฟนภาพยนตร์ ชื่อวง “ลูกทุ่งดารา สุริยา ชินพันธุ์“ จากนั้นดาราอีกหลายคนก็ผันตัวกันมาประกอบธุรกิจเพลงลูกทุ่งกัน

หลังความสำเร็จของภาพยนตร์ เขาก็หันมาตั้งวงดนตรีของเขาเอง และออกเดินสายแถวภาคอีสานได้ประมาณปีกว่า ๆ ก็ยุบวงไป

สนธิ สมมาตร มีผลงานเพลงอยู่ค่อนข้างน้อย คือประมาณ 60 เพลงเท่านั้น ถ้าไม่นับการเอาเพลงเก่ามาขับร้องใหม่

นอกจากนั้นก็ยังเคยร่วมแสดงในภาพยนตร์เช่นเรื่อง “สวรรค์บ้านนา” และ “ดอกคูนเสียงแคน”

## ปัจจุบัน
จากข้อมูลเท่าที่มีล่าสุดเมื่อปี 2543  สนธิ สมมาตรยังคงครองตัวเป็นโสด

ก่อนหน้านี้สนธิ สมมาตร เจ้าของเสียงเพลง "ลูกทุ่งคนยาก" ก็ป่วยเป็นต่อมทอนซิลอักเสบเรื้อรังและต้องเข้ารับการผ่าตัดเช่นกัน  หลังการผ่าตัดที่รักษากล่องเสียงอยู่สองสามปี แม้เสียงจะเปลี่ยนไปบ้าง สนธิ สมมาตรก็มีผลงานเพลงออกมาบ้าง โดยส่วนมากจะเป็นการนำเพลงเก่ากลับมาขับร้องใหม่ ปัจจุบัน สนธิ สมมาตร ได้ไปทำธุรกิจเปิดร้านขายกาแฟ

## ผลงาน
### ผลงานเพลง
# ออกพรรษาที่เชียงคาน (ทอง ธนาทิพย์)
# ด่วน บ.ข.ส. (พงษ์ศักดิ์ จันทรุกขา)  (ขับร้องต่อไผ่ พงศธร")
# ฟ้าร้องที่หนองหาร (ทอง ธนาทิพย์)
# รักเหลือเดน (ทอง ธนาทิพย์)
# ดอกจานบาน (พงษ์ศักดิ์ จันทรุกขา) (ขับร้องต่อเต๋า ภูศิลป์")
# คืนลาอาลัย (ชลธี ธารทอง)
# ลูกทุ่งคนยาก (สุรินทร์ ภาคศิริ​) (ขับร้องต่อสันติ ดวงสว่าง และ ไผ่ พงศธร")
# แต่งงานกันเด้อ (สนิท มโนรัตน์)
# อีสานบ้านเฮา (พงษ์ศักดิ์ จันทรุกขา) (ขับร้องต่อเทพพร เพชรอุบล)
# ทิ้งใจไว้เมืองเลย (เทพพร บุญสุข)
# ดอกอ้อริมโขง (พงษ์ศักดิ์ จันทรุกขา) (ขับร้องต่อสลา คุณวุฒิ ตามด้วยศิริพร อำไพพงษ์ และ ไผ่ พงศธร")
# ทุ่งอีสาน (สุรินทร์ ภาคศิริ)
# บ่ลืมอีสาน
# ทุ่งกุลาร้องไห้
# แคร์ด้วยหรือน้อง (ขับร้องต่อมนต์แคน แก่นคูน")
# ลำครวญหวนไห้ (วิสา คัญทัพ)
# เป่าแคนกล่อมสาว
# เป่าแคนเกี้ยวสาว
# หนุ่มภูพาน
# หนุ่มนาช้ำรัก
#ฝากเพลงถึงเธอ (วิสา คัญทัพเป็นเพลงโด่งดังมาก)

### ผลงานภาพยนตร์

* สวรรค์บ้านนา (2526) รับบท แดง ดอกรัก
* เสียงแคนดอกคูน (2536) รับบท สนธิ

### คอนเสิร์ต

* คอนเสิร์ต ลูกทุ่งออเคสตร้า กาญจนาภิเษก (24-25 มกราคม 2540)
* คอนเสิร์ต ร้อยดวงใจสืบสานเพลงครู คีตกวี ลูกทุ่งอีสาน พงษ์ศักดิ์ จันทรุกขา (18 ธันวาคม 2554)
* คอนเสิร์ต สี่ตำนานครูเพลงอีสาน (22 ธันวาคม 2555)
* คอนเสิร์ต มหกรรมวัฒนธรรม 4 ภาค (25 - 27 สิงหาคม 2558)
* คอนเสิร์ต รำลึก พงษ์ศักดิ์ จันทรุกขา (9 กันยายน 2558)
* คอนเสิร์ต ลูกทุ่งหมอลำวัฒนธรรมสองฝั่งโขง (24 พฤศจิกายน 2558)

### ผลงานเพลงอื่น ๆ
#แหล่พระธาตุพนม
# พอหรือยัง (ชลธี ธารทอง) (ขับร้องต่อศรคีรี ศรีประจวบ)
# ฟ้าครึ้มที่หนองคาย
# ฮักคนแก่ดีกว่า
# หนุ่ม น.ป.ข.
# หอมกลิ่นดอกคำใต้
#อ.ส. รอรัก
# แก่นนคร
# ดื่มเหล้าเผากลุ้ม
# หนุ่มกระเป๋า
# หนุ่มทุ่งกระโจมทอง
# มนต์รักแม่น้ำมูล
# ช้ำแล้วหรือ
# ทุ่งรัก
# จดหมายจากแม่
# คิดถึงพี่ไหม
# ทหารคนจนเกณฑ์
# ร้องเพลงเพื่อแม่
# เสียงขลุ่ยเรียกนาง
# ข้าวเหนียวติดมือ
# เซิ้งงบั้งไฟ
# รักคนแก่ดีกว่า
# ไกลน้อง
# น้ำตาหล่นที่โคราช
# ภูพานสะอื้น
# หนุ่ม บ.ป.ช
# ร้องไห้กับเดือน
# น้ำตาชายเหนือ
# วิวาห์สะอื้น
# จดหมายที่เป็นหมัน
# แฟนจ๋าอยู่ไหน
# ทุ่งร้างนางลืม
# รักไม่ลืม
# น้ำสังข์หลั่งน้ำตาริน
# บ้านไร่นารัก
# เพชรร่วงในสลัม
# วันลาอาลัย
# ดั่งตำนานรัก
# จดหมายเปื้อนน้ำตา
# บ้านน้อยคอยรัก
# อยากให้โลกหยุดหมุน
# คืนนี้พี่ติดเวร
# ยอดรักลูกทัพเรือ
# ทหารอากาศขาดรัก
# ยอมตายที่ตาพระยา
# สุดทางที่ด่านซ้าย
# จดหมายจากแนวหน้า
# หนาวใจที่ชายแดน
# หกทุ่มกลุ้มรัก
# ขวดแบนแฟนพี่
# ตะวันรอนที่หนองหาร
# หนาวลมที่เรณู
# ทัวร์เที่ยวสุดท้าย
# น้ำตาลาไทร
# ไพรอำพราง
# บัวตูมบัวบาน
# บัวหลวง
# กระท่อมทองกวาว 
# ลานรักลานเท
# สวรรค์สวาท 
# จำใจจาก 
# พ่อหม้ายตามเมีย
# กระท่อมพ่อหม้าย 
# เมียจ๋า 
# เมียจาก
# คืนอาลัย
# สัญญาเดือนสาม
# รักข้ามโขง
# หนุ่มอุบลคนซื่อ
# จนกะด้อกระเดี้ย
# สุภาพบุรุษที่ราบสูง
# หอมแก้ม
# ดาวตกดิน
# กลับมาแล้ว
# ธิดาคาเฟ่
# เพลงแห่งลมหนาว
# ข้างหลังภาพ
# แม่พ่อรอห่วงใย
# ข่าวกล้าสัญญารัก
# ลืมอ้ายแล้วไป
# หลีกทางให้เธอ
# หนุ่มเบอร์สอง
# แตนจ๋า
# น้องทองใบ
# แท็กซี่คนซื่อ
# วันนี้พี่จน
# โชคดีเถอะน้อง
# อกหักซ้ำ ๆ ซาก ๆ
# เทพีเชียงใหม่
# ผู้เสียสละ
# น้ำกรดแช่เย็น
# ข้าวไม่มีขาย
# พี่มีแต่ให้
# รอยไถแปร
# ซากรักบึงพระราม
# ชุมทางเขาชุมทอง
# รอทั้งปี
# รักร้าวหนาวลม
# สาวฝั่งโขง
# นางในดวงใจ

### อัลบั้มเดี่ยว

# สุดยอดลูกทุ่งเสียงทอง สนธิ สมมาตร (กันยายน 2534)
# ฝากเพลงถึงเธอ (เอ็มดีเทป) (2543)
# แม่ไม้เพลงดัง สนธิ สมมาตร (2549)
# ทัวร์เที่ยวสุดท้าย (2549)

### อัลบั้มร่วมกับศิลปินคนอื่น

# เมดเล่ย์ สุดยอด ลูกทุ่งกึ่งศตวรรษ (กรกฎาคม 2538)
# ลูกทุ่งออเคสตร้า กาญจนาภิเษก (2540)
# ลูกทุ่ง รวมฮิตติดดาว ยอยศพระลอ
# ลูกทุ่งรวมดาว
# ลูกทุ่ง 10 ทิศ
# 4 เด็ดเพชรอีสาน
# หมอลำเต็มร้อย (2543)
# หมอลำใจเกินร้อย 2 (2544)
# 14 เพลงเอก มนต์เพลงลูกทุ่ง หมอลำพันล้าน (พฤษภาคม 2545)
# F4 อีสาน เพลงเอกเพลงดัง (ธันวาคม 2546)
# 16 ศิลปิน ย้อนรอยหมอลำดัง (2546)
# อีสานรวมฮิต ม่วนคักคัก
# รักเธอทั่วไทย (2547)
# ขออีกแก้ว (ได้ไหมเพ่)
# คุณขอมา 2
# อภิมหาลูกทุ่ง
# แว่วเสียงอีสาน
# รวมลูกทุ่ง 10 ศิลปิน
# ฮิต No.1
# หมอลำแอ๊บแบ๊ว (2550)
# โป๊ะเชะ ชุด 6 สนธิ & ประสาน (2550)
# ลูกทุ่งสุดยอดเพลงฮิต
# หักอก อกหัก (เมษายน 2556)
# ท๊อปฮิตลูกทุ่งไทย
# ลูกทุ่งชูเปอร์ฮิต ชุด 2
# ตำนานเพลงอีสาน
# ต้นฉบับลูกทุ่งไทย
# รวมฮิตหมอลำ ไทอีสาน (กุมภาพันธ์ 2558)
# ขวัญใจรั้วของชาติ
# รวม 15 ศิลปินดัง
# รวมดาวลูกทุ่ง
# ฝากใจไว้ที่อีสาน
# เปิดกรุ ตำนานเพลงอีสาน
# ลูกทุ่งสามช่า
# ลูกทุ่งฮิตโดนใจ
# อีสานรวมฮิต ม่วนบ่ชา
# ต้นตำรับลูกทุ่งเสียงทอง 3
# ลูกทุ่งรวมพล คนหลายชื่อ
# ลูกทุ่งขวัญใจไทยอีสาน
# ลูกทุ่งรวมดาวเพลงดัง
# ลูกทุ่ง เมดเล่ย์ สามซ่า มันส์ ระเบิด
# ลูกทุ่งเมดเล่ย์ เบรคไม่อยู่ ชุดพิเ หมวดหมู่:บุคคลจากอำเภอเขื่องใน หมวดหมู่:นักร้องลูกทุ่งชายชาวไทย หมวดหมู่:นักร้องชายชาวไทย หมวดหมู่:นักแสดงชายชาวไทย หมวดหมู่:นักร้องจากจังหวัดอุบลราชธานี ศษ 1 มันส์ไม่หยุด